হজরত আবু যার রা:-এর হাদিসে এসেছে, মহিলাদের জন্য জামাতে হাজির হওয়া শরিয়তসম্মত। বরং মহিলাদের জন্য পুরুষদের ঈমামের পরিবর্তে পৃথক ঈমাম নির্ধারণ করাও জায়েজ। কেননা হজরত ওমর রা: যখন জামাতের সাথে কিয়ামুল লাইল আদায় করার জন্য লোকদের সমবেত করলেন তখন পুরুষদের জন্য উবাই বিন কা’ব রা:কে এবং মহিলাদের জন্য সুলাইমান বিন আবু হাছমা রা:কে ঈমাম নিযুক্ত করলেন। আরফাজা আল-ছাকাফি রা: থেকে বর্ণিত তিনি বলেন, ‘আলী বিন আবু তালেব রা: রমজান মাসে লোকদের কিয়ামুল লাইল আদায় করার নির্দেশ দিতেন। তিনি পুরুষদের জন্য একজন ইমাম ও মহিলাদের জন্য অন্য একজন ইমাম নিযুক্ত করতেন। তিনি বলেন, ‘আমি ছিলাম মহিলাদের ঈমাম’।